Notum esse volo cunctis fidelibus quia ego Udulricus, cum uxore mea Ermengardi, cupiens filio meo Walterio canonicale adipisci contubernium in congregatione Beati Vincentii, concedo ecclesie in ipsius almi martiris nomine Domino dicate, quasdam terras conjacentes in pago Matisconensi, in agro Iggiacensi, in villa Verriaco: hoc est vineam cum vircariis et domo ubi Adalbertus manet, et aliam vineam de medio planto quam Rodulfus et Concelinus plantaverunt, et tres perticas de vinea quas Ubertus plantavit, et quicquid in ipsa villa de Giginaco clerico exquisivi, Sancto Vincentio dono, et faciant post hanc diem rectores Sancti Vincentii quicquid voluerint. S. Udulrici et conjugis sue Ermengardis, qui fieri et firmare rogaverunt. S. Walterii filii sui. S. Bernardi. S. Litgisi. S. Hugonis. S. Alberti. S. Warnerii.